Svartryggspringer

Svartryggspringer (Thanatus  atratus) er en av edderkoppene i gruppen trespringere (Philodromidae).

Utseende  
Svartryggspringer er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.

Levevis 
Svartryggspringer er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.

Rødlistevurdering 
Det finnes to eldre funn av svartryggspringer i Norge. Disse er rapportert på 1970-tallet og det er et funn fra Porsanger, Finnmark og et funn fra Vågå, Oppland. I Sverige er arten funnet kun på Öland og Gotland. 

Arten lever på åpne, varme lokaliteter som kalkrike marker og sanddyner. Det at funnene er av eldre dato sammen med usikkerheten om funnene er riktig bestemt, da den lett kan forveksles med andre Thanatus-arter, gjører at svartryggspringer blir plassert i kategorien NA.

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Thanatus (tysk)
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.

Eksterne lenker 
 
 Philodromidae – edderkopper.net (norsk)

Trespringere
Edderkoppdyr formelt beskrevet i 1875
Dyr formelt beskrevet av Eugène Simon